❓ какво обезщетение се изплаща в англия, ако си пострадал при птп?
в англия обезщетенията за неимуществени и имуществени вреди при птп се определят въз основа на утвърдена методика (таблици). в повечето случаи обезщетенията при телесни увреждания сериозно надвишават обезщетенията за неимуществени вреди, които се полагат на близките на починал. обезщетенията за телесни увреждания са определени въз основа на редица фактори, като: възраст на пострадалия, медицински разходи, материални нужди, намалена или изгубена работоспособност и т.н. право на обезщетение за неимуществени вреди при смърт, вследствие от катастрофа, имат съпрузите, вкл. фактическите такива. такова право имат и родителите, но само ако починалият е бил малолетен или непълнолетен и не е бил женен или живеещ на съпружески начала с някого към датата на смъртта. при смърт се изплаща и обезщетение за пропуснати ползи (за изгубена издръжка) на членовете на семейството на починалия, както и за разходите за погребение.